钦定古今图书集成/明伦汇编/家范典/第078卷
## 钦定古今图书集成/明伦汇编/家范典/第078卷

| 钦定古今图书集成 明伦汇编 第七十八卷 |

| |

钦定古今图书集成明伦汇编家范典

第七十八卷目录

叔侄部纪事一

家范典第七十八卷

《史记鲁世家》：初，成王少时，病，周公乃自揃其蚤沈之
河，以祝于神曰：“王少，未有识，奸神命者乃旦也。”亦藏
其策于府。成王病，有瘳。及成王用事，人或谮周公，周
公奔楚。成王发府，见周公祷书，乃泣，反周公。

《管蔡世家》：“蔡叔度既迁而死，其子曰胡。胡乃改行，率
德驯善。周公闻之而举胡以为鲁卿士，鲁国治。于是
周公言于成王，复封胡于蔡，以奉蔡叔之祀，是为蔡
仲。”

《陈世家》：“文公元年，取蔡女，生子佗。十年，文公卒，长子
桓公鲍立。三十八年，桓公卒，故蔡人为佗杀五父及
桓公太子免而立佗，是为厉公。厉公取蔡女，蔡女与
蔡人乱。厉公数如蔡淫。七年，厉公所杀桓公太子免
之三弟：长曰跃，中曰林，少曰杵臼。共令蔡人诱厉公
以好女，与蔡人共杀厉公而立跃，是为利公。”利公者，
桓公子也。

《左传》：“初，王姚嬖于庄王，生子颓。子颓有宠，𫇭国为之
师。及惠王即位，取𫇭国之圃以为囿。边伯之宫近于
王宫，王取之。王夺子禽、祝跪与詹父田而收膳夫之
秩。故𫇭国、边伯、石速、詹父、子禽、祝跪作乱，因苏氏。”秋，
五大夫奉子颓以伐王，不克，出奔温。苏子奉子颓以
奔卫。卫师、燕师伐周。冬，立子颓。

初，楚司马子良生子越椒，子文曰：“必杀之。是子也，熊
虎之状而豺狼之声，弗杀，必灭若敖氏矣。《谚》曰：‘狼子
野心’。是乃狼也。其可畜乎？”子良不可，子文以为大戚。
及将死，聚其族曰：“椒也知政，乃速行矣，无及于难。”且
泣曰：“鬼犹求食，若敖氏之鬼，不其馁而！”

郑驷偃卒，子游娶于晋大夫，生丝，弱其父兄，立子瑕。
子产憎其为人也，且以为不顺，弗许，亦弗止。驷氏耸。
他日，丝以告其舅。冬，晋人使以币如郑，问驷乞之立
故。驷氏惧，驷乞欲逃，子产弗遣。请龟以卜，亦弗予。大
夫谋对，子产不待而对客曰：“郑国不天，寡君之二三
臣，札《瘥夭》昏，今又丧我先大夫偃，其子幼弱，其一二
父兄惧队宗主，私族于谋，而立长亲。寡君与其二三
老曰：‘抑天实剥乱是，吾何知焉？《谚》曰：‘无过乱门’。民有
兵乱，犹惮过之，而况敢知天之所乱’？今大夫将问其
故，抑寡君实不敢知，其谁实知之。平丘之会，君寻旧
盟，曰：‘无或失职。若寡君之二三臣，其即世者晋大夫，
而专制其位，是晋之县鄙也，何国之’”为？辞客币而报
其使，晋人舍之。〈注〉子游，驷偃也。子瑕，子游叔父。驷乞
不顺，舍子立叔。不顺，礼也。问驷乞立故问驷氏何故
舍子而立叔。

郑厉公自栎侵郑，及大陵，获傅瑕。傅瑕曰：“苟舍我，吾
请纳君。”与之盟而赦之。傅瑕杀郑子及其二子而纳
厉公。厉公入，杀傅瑕，使谓原繁曰：“傅瑕贰周有常刑，
既伏其辜矣，纳我而无贰心者，吾皆许之。上大夫之
事，吾愿与伯父图之。且寡人出，伯父无里言；入又不
念寡人，寡人憾焉。”对曰：“先君桓公命我先人典司宗
祏，社稷有主而外其心，其何贰如之？苟主社稷，国内
之民，其谁不为臣？臣无二心，天之制也。子仪在位十
四年矣，而谋召君者，庸非贰乎？庄公之子犹有八人，
若皆以官爵行赂，劝贰而可以济事君，其若之何？臣
闻命矣。”乃缢而死。

宋穆公疾，召大司马孔父而属殇公焉。曰：“先君舍与
夷而立寡人，寡人弗敢忘。若以大夫之灵，得保首领
以没，先君若问与夷，其将何辞以对？诸子奉之以主
社稷，寡人虽死，亦无悔焉。”对曰：“群臣愿奉冯也。”公曰：
“不可。先君以寡人为贤，使主社稷，若弃德不让，是废
先君之举也。岂曰能贤？光昭先君之令德，可不务乎？
吾子其无废先君之功。”使公子冯出居于郑。八月庚
辰，宋穆公卒，殇公即位。君子曰：“宋宣公可谓知人矣。”
立穆公，其子飨之，命以义夫。《商颂》曰：“殷受命咸宜，百
禄是荷。”其是之谓乎！

《公羊传》：宣公谓缪公曰：“以吾爱与夷，则不若爱女；以
为社稷宗庙主，则与夷不若女，盍终为君矣。”宣公死，
缪公立，缪公逐其二子。庄公冯与左师勃曰：“尔为吾
子，生毋相见，死毋相哭。”与夷复曰：“先君之所为，不与
臣国而纳国乎君者，以君可以为社稷宗庙主也。今
君逐君之二子，而将致国乎与夷，此非先君之意也。
且使子而可逐，则先君其逐臣矣。”缪公曰：“先君之不

子于秦。秦伯归女五人，怀嬴与焉。公子使奉匜沃盥，
既而挥之。嬴怒曰：“秦、晋匹也，何以卑我？”公子惧，降服
囚命。秦伯见公子曰：“寡人之适此，为才子圉之辱，备
嫔嫱焉。欲以成婚，而惧离其恶名，非此则无故不敢
以礼致之，欢之故也。公子有辱寡人之罪，唯命是听。”
公子欲辞，司空季子曰：“同姓为兄弟：黄帝之子二十
五人，其同姓者二人而已，唯青阳与夷鼓皆为己姓。
青阳，方雷氏之甥也；夷鼓，彤鱼氏之甥也。其同生而
异姓者四母之子别为十二姓。凡黄帝之子二十五
宗，其得姓者十四人，为十二姓，姬、酉、祁、己、滕、葴、任、荀、
僖、姞嬛、依”是也。唯青阳与仓林氏同于黄帝，故皆为
姬姓。同德之难也如是。昔《少典》取于有蟜氏，生黄帝、
炎帝。黄帝以姬水成，炎帝以姜水成。成而异德，故黄
帝为姬，炎帝为姜，二帝用师以相济也，异德之故也。
异姓则异德，“异德则异类。异类虽近，男女相及，以生
民也。同姓则同德，同德则同心，同心则同志。同志虽
远，男女不相及，畏黩敬也。黩则生怨，怨乱毓灾，灾毓
灭姓。是故取妻避其同姓，畏乱灾也。故异德合姓，同
德合义，义以道利，利以阜姓，姓利相更，成而不迁，乃
能摄固，保其土房。”今子于子，圉道路之人也，取其“所
弃，以济大事，不亦可乎？”公子谓子犯曰：“何如？”对曰：“将
夺其国，何有于妻？唯秦所命从也。”谓子馀曰：“何如？”对
曰：“《礼志》有之曰：‘将有请于人，必先有入焉。欲人之爱
己也，必先爱人；欲人之从己也，必先从人。无德于人，
而求用于人，罪也。今将婚媾以从秦，受好以爱之，听
从以德之，惧其未可也，又何疑焉’？”乃归女而纳币，且
逆之。

《家语》：孔子兄子有孔篾者，与宓子贱偕仕。孔子往过
孔篾而问之曰：“自汝之仕，何得何亡？”对曰：“未有所得
而所亡者三。王事若龙，学焉得习，是学不得明也；俸
禄少，𫗴粥不及亲戚，是骨肉益疏也；公事多急，不得
吊死问疾，是朋友之道阙也。其所亡者三”，即谓此也。
孔子不悦。

《史记·项籍本纪》：项籍季父项梁教籍兵法，籍大喜，略
知其意，不肯竟学。项梁杀人，与籍避仇于吴中。秦始
皇帝游会稽，梁与籍俱观，籍曰：“‘彼可取而代也’。梁掩
其口曰：‘毋妄言族矣’。”梁以此奇籍。

项羽闻沛公已破咸阳，大怒曰：“旦日飨士卒为击破
沛公军。”楚左尹项伯者，项羽季父也，乃夜驰之沛公
军，具告以事，沛公奉卮酒为寿，约为婚姻。
《楚元王世家》：高祖兄弟四人，长兄伯，伯蚤卒。始，高祖
微时，尝辟事，时时与宾客过巨嫂食。嫂厌叔，叔与客
来，嫂详为羹尽栎釜，宾客以故去。已而视釜中尚有
羹，高祖由此怨其嫂。及高祖为帝，封昆弟，而伯子独
不得封。太上皇以为言，高祖曰：“某非忘封之也，为其
母不长者耳。”于是乃封其子信为羹颉侯。

《袁盎传》：“盎，楚人也，字丝，为中郎将，常引大体慷慨。宦
者赵同以数幸，常害袁盎，袁盎患之。盎兄子种为常
侍骑，持节夹乘，说盎曰：‘君与斗，廷辱之，使其毁不用。
孝文帝出，赵同参乘，袁盎伏车前曰：‘臣闻天子所与
共六尺舆者，皆天下豪英。今汉虽乏人，陛下独奈何
与刀锯馀人载’’？”于是上笑，下赵同，赵同泣下车。然袁
“盎亦以数直谏，不得久居中，调为陇西都尉，仁爱士
卒，士卒皆争为死。迁为齐相，徙为吴相，辞行，种谓盎
曰：‘吴王骄日久，国多奸。今苟欲劾治，彼不上书告君，
即利剑刺君矣。南方卑湿，君能日饮，毋何时说王曰：
‘毋反而已’。如此幸得脱’。”盎用种之计，吴王厚遇盎。
《汉书疏广传》：“广字仲翁，地节三年，立皇”太子，选广为
太傅。广兄子受，字公子，亦以贤良举，拜少傅。太子每
朝，因进见，太傅在前，少傅在后，父子并为师傅，朝廷
以为荣。在位五岁，皇太子年十二，通《论语》《孝经》。广谓
受曰：“吾闻知足不辱，知止不殆，功遂身退，天之道也。
今仕宦至二千石，宦成名立，如此不去，惧有后悔。岂
如父子相随出关，归老故乡，以寿命终，不亦善乎！”受
叩头曰：“从大人议。”即日父子俱移病，满三月，赐告。广
遂称笃，上疏乞骸骨。上以其年笃老，皆许之，加赐黄
金二十斤，皇太子赠以五十斤。公卿大夫、故人、邑子
设祖道供张东都门外，送者车数百两，辞决而去。及
道路，观者皆曰：“贤哉二大夫。”或叹息为之下泣。
《王莽传》：莽兄“永为诸曹，蚤死，有子光，莽使学博士门
下。莽休沐出，振车骑，奉羊酒劳遗其师，恩施下竟。同
学诸生纵观，长老叹息。光年小于莽子宇，莽使同日
纳妇。”

《儒林传》：“夏侯胜其先夏侯都尉，从济南张生受《尚书》，
以传族子始昌，始昌传胜，胜又事同郡简卿，胜传从
兄子建，建又事欧阳高。胜至长信少府，建太子太傅。
由是《尚书》有大、小夏侯之学。”

《西京杂记》：王凤以五月五日生，其父欲不举，曰：“俗谚
举五日，子长及户则自害，不则害其父母。”其叔父曰：
“昔田文以此日生，其父婴敕其母曰：‘勿举’。其母窃举之。后为孟尝君，号其母为薛公。大家以古事推之，非
不祥也。”遂举之。

《后汉书。光武帝纪》：“光武年九岁而孤，养于叔父良。建
武元年六月己未，即皇帝位，封叔父良为广阳王。”
《赵孝王良传》：“良字次伯，光武之叔父也。平帝时，举孝
廉，为萧令。光武兄弟少孤，良抚循甚笃。及光武起兵，
以事告，良大怒曰：‘汝与伯升志操不同，今家欲危亡，
而反共谋如是’！既而不得已，从军至小长安。”〈注〉《东观
记》曰：“光武初起兵，良搏手大呼曰：‘我欲诣纳言严将
军’。”叱上起去，出阁令人视之，还白，方坐啖脯，良复讙
呼上言：“不可讙露。”明旦，欲去，前白良曰：“欲竟何时诣
严将军所？”良意下，曰：“我为诈汝耳，复当何若乎？”
《赵熹传》：“熹拜怀令，大姓李子春先为琅邪相，豪猾并
兼，为人所患。熹下车，闻其二孙杀人，事未发觉，即穷”
诘其奸，收考子春二孙自杀。京师为请者数十，终不
听。时赵王良疾病将终，车驾亲临，王问所欲言。王曰：
“素与李子春厚，今犯罪，怀令赵熹欲杀之，愿乞其命。”
帝曰：“吏奉法律，不可枉也。更道它所欲。”王无复言。既
薨，帝追感赵王，乃贳出子春。

《张堪传》：“堪早孤，让先父馀财数百万与兄子。”

《桓荣传》：“荣子郁，荣卒，郁当袭爵，上书让于兄子汎，显
宗不许，不得已受封，悉以租入与之。”

《樊儵传》：“儵子梵，字文高，为郎二十馀年，三署服其重
慎，悉推财物二千馀万与孤兄子。”

《樊准传》：“准少厉志行，修儒术，以先父产业数百万，让
孤兄子永。”

《第五伦传》：或问伦曰：“公有私乎？”对曰：“吾兄子常病，一
夜十往，退而安寝。吾子有疾，虽不省视而竟夕不眠。
若是者，岂可谓无私乎？”

《马援传》：“援字文渊，兄子严敦，并喜讥议，而通轻侠客。
援在交趾，还书诫之曰：吾欲汝曹闻人过失，如闻父
母之名，耳可得闻，口不可得言也。好议论人长短，妄
是非正法，此吾所大恶也。宁死不愿闻子孙有此行
也。汝曹知吾恶之甚矣，所以复言者，施衿结褵，申父
母之戒，欲使汝曹不忘之耳。龙伯高敦厚周慎，口无”
择言，谦约节俭，廉公有威，吾爱之重之，愿汝曹效之。
杜季良豪侠好义，忧人之忧，乐人之乐，清浊无所失，
父丧致客，数郡毕至，吾爱之重之，不愿汝曹效也。效
伯高不得，犹为谨敕之士，所谓“刻鹄不成尚类鹜”者
也；效季良不得，陷为天下轻薄子，所谓“画虎不成反
类狗”者也。讫今季良尚未可知，郡将“下车辄切齿，州
郡以为言，吾常为寒心，是以不愿子孙效也。”委良名
保，京兆人，时为越骑司马。保仇人上书，讼保为行浮
薄，乱群惑众。伏波将军万里还书以诫兄子，而梁松、
窦固以之交结，将扇其轻伪，败乱诸夏。书奏，帝召责
松、固以《讼书》及《援诫书》示之，松、固叩头流血，而得不
罪。诏免保官。伯高名述，亦京兆人，为山都长，由此擢
拜零陵太守。

《淳于恭传》：“恭字孟孙，北海淳于人也。王莽末，岁饥兵
起，恭兄崇将为盗所烹，恭请代，得与俱免。后崇卒，恭
养孤幼，教诲学问，有不如法，辄反用杖自棰以感悟
之，儿惭而改过。”

《张禹传》：“禹字伯达，赵国襄国人也。父歆，后仕为淮阳
相，终于汲令。禹性笃厚节俭，父卒，汲吏人赙送前后
数百万，悉无所受，又以田宅推与伯父，身自寄止。”
《刘平传》：“平字公子，楚郡彭城人也。更始时，天下乱，平
弟仲为贼所杀。其后贼复忽然而至，平扶侍其母，奔
走逃难。仲遗腹女始一岁，平抱仲女而弃其子，母欲
还”取之，平不听，曰：“力不能两活，仲不可以绝类。”遂去
不顾。

《许荆传》：荆少为郡吏，兄子世尝报仇杀人，怨者操兵
攻之，荆闻乃出门，逆怨者跪而言曰：“世前无状相犯，
咎皆在荆，不能训导。兄既早没，一子为嗣，如令死者
伤其灭绝，愿杀身代之。”怨家扶荆起曰：“许掾郡中称
贤，吾何敢相侵。”因遂委去荆名誉益著。

《高凤传》：“建初中，将作大匠任隗举凤直言，到公车，托
病逃归，推其财产，悉与孤兄子，隐身渔钓。”

《袁闳传》注谢承书曰：“袁闳尝入京师太学，其从父逢
为太尉，呼闳与相见。遇、逢宴会作乐，闳伏称头痛，不
听音声而退，遂不复往。绍、术兄弟亦不与通。”

《应劭传》：“劭字仲远，少笃学，博览多闻，弟子玚、璩，并以
文才称。”

《赵歧传》：歧年三十馀，有重疾，卧蓐七年，自虑奄忽，乃
为遗令敕兄子曰：“大丈夫生世，遁无箕山之操，仕无
伊吕之勋，天不我与，复何言哉！可立一员石于吾墓
前，刻之曰：‘汉有逸人，姓赵名嘉，有志无时，命也奈何’？”
其后疾瘳。永兴二年，辟司空掾。

《刘矩传》：“矩字叔方，沛国萧人也。叔父光，顺帝时为司
徒。矩少有高节，以叔父辽未得仕进，遂绝州郡之命。
太尉朱宠，太傅桓焉嘉其志义，故叔辽以此为诸公

内官皆恶之。中常侍赵忠言于省内曰：“袁本初坐作
声价，好养死士，不知此儿终欲何作！”叔父太傅隗闻
而呼绍以忠言责之，绍终不改。及董卓拥制强兵，将
有异志，绍遂起兵。董卓闻绍起山东，乃诛绍叔父隗
及宗族在京师者，尽灭之。

《楚国先贤传》：“阴蒿字文玉，南阳新野人，卫尉兴从祖
兄也。少丧父母，与叔父居，恭谦婉顺，温良节俭。王莽
末，义兵初起，乃与叔父避世苍梧。后征拜谒者，以叔
父忧，弃官张掖。”

袁山松《后汉书》：“范丹为莱芜长，去官，于市卖卜，妻纺
绩以自给。丹弟子恺见丹籓不完，载柴将客籓之。丹
适行还，怒敕子拔柴，载以还之。”

《东观汉记》：“魏谭有一孤，兄子年一二岁，尝自养视，遭
饥馑，分升合以相生活。谭时有一女，生才数月，念无
谷食，终不能两全，弃其女养活兄子，州郡高其义。”
《苏氏家语》：“蔡邕蚤丧二亲，年逾三十，鬓发二色，叔父
亲之，犹若幼童。车则对坐，食则比豆。”

范迁为司徒裁有一宅复推与兄子及薨子建自田
种置宅三亩时人美之。

《文学录》：桓𬴊字元凤，精察好学。年十三四，在伯父焉。
坐有宿年客焉，告之曰：“吾此弟子颇有异才，殊能作
诗赋，君试为口赋诗与之。”客乃为诗曰：“甘罗十二，杨
乌九龄。昔有二子，今则桓生。参差等踪，异世齐名。”𬴊
即答曰：“邈矣甘罗，超等绝伦。卓彼杨乌，命世称贤。嗟
乎蠢弱，殊才侔年，仰惭二子，俯愧前言。”

《三国志太祖本纪》注《曹瞒传》云：“太祖少好飞鹰走狗，
游荡无度。其叔父数言之于嵩，太祖患之。后逢叔父
于路，乃阳败面呙口。叔父怪而问其故，太祖曰：‘卒中
恶风’。叔父以告嵩，嵩惊愕呼太祖，太祖口貌如故。嵩
问曰：‘叔父言汝中风已差乎’？太祖曰：‘初不中风，但失
爱于叔父，故见罔耳’。嵩乃疑焉。”自后叔父有以告嵩，
终不复信。太祖于是益得肆意矣。

《张范传》：范弟承，太祖表以为谏议大夫。范子陵及承
子戬为山东贼所得，范直诣贼请二子，贼以陵还范，
范谢曰：“诸君相还儿厚矣。夫人情虽爱其子，然吾怜
戬之小，请以陵易之。”贼义其言，悉以还范。

《荀攸传》：攸字公达，彧从子也。祖父昙，广陵太守。攸少
孤，及昙卒，故吏张权求守昙墓，攸年十三，疑之，谓叔
父衢曰：“此吏有非常之色，殆将有奸。”衢寤，乃推问，果
杀人亡命。由是异之。〈注〉《魏书》曰：“攸年七八岁，衢曾醉，
误伤攸耳。而攸出入游戏，常避护，不欲令衢见。衢后
闻之，乃惊，其夙智如此。”

《王基传》：“基字伯舆，东莱曲城人也。少孤，与叔父翁居，
翁抚养甚笃，基亦以孝称，进封安乐乡侯。上疏求分
户二百，赐叔父子乔爵关内侯，以报叔父抚育之德，
有诏特听。”

《王昶传》：“昶字文舒，太原晋阳人也。其为兄子及子作
名字，皆依谦实，以见其意。故兄子默字处静，沈字处
道，其子浑字元冲，深字道冲，遂书戒之。”

《刘繇传》：“繇年十九，从父韪为贼所劫，质繇，篡取以归，
由是显名。”

《夏侯渊传》注《魏略》曰：“兖豫大乱，渊以饥乏，弃其幼子，
而活亡弟孤女。”

《常林传》：太守王匡起兵讨董卓，遣诸生于属县微伺
吏民罪负便收之，考责钱谷赎罪，稽迟则夷灭宗族，
以崇威严。林叔父檛客为诸生所白，匡怒收治，举宗
惶怖，不知所责多少，惧系者不救。林往见匡同县胡
毋彪曰：“王府君以文武高才，临吾鄙郡，鄙郡表里山
河，土广民殷，又多贤能，惟所择用。今主上幼冲，贼臣
虎据，华夏震栗，雄才奋用之秋也。若欲诛天下之贼，
扶王室之微，智者望风，应之若响。克乱在和，何征不
捷！苟无恩德，任失其人，覆亡将至，何暇匡翼朝廷，崇
立功名乎！君其藏之！”因说叔父见拘之意。彪即书责
匡，匡原林叔父。

《张昭传》：昭弟子奋，年二十，造作攻城，大攻车，为步骘
所荐。昭不愿，曰：“汝年尚少，何为自委于军旅乎？”奋对
曰：“昔童汪死难，子奇治阿，奋实不才耳，于年不为少
也。”遂领兵为将军，连有功效。

《诸葛丞相集》，恪为亮兄瑾之子孙，权置节度官，典掌
军粮，将用恪。亮与陆逊书曰：“家兄年老而恪性疏，今
使点主粮谷。粮谷，军之要最。仆虽在远，窃用不安。足
下特为启至尊转之。”逊以白权，即转恪领兵。

《刘先主志》：先主幼孤，其母贩履织席自业。舍东南角
篱上有桑树，高有五丈馀，遥望童童如车盖，人皆异
之，或谓当出贵人。先主少时，与宗中诸儿戏于树下，
言：“吾必乘此羽葆盖车。”叔父子敬谓曰：“汝勿妄言，灭
吾门也。”

《晋书王湛传》：“湛冲素简淡，器量𬯎然，有公辅之望。兄
子济轻之，所食方丈盈前，不以及湛。湛命取菜蔬，对
而食之。济尝诣湛，见床头有《周易》，问曰：‘叔父何用此为’？湛曰：‘体中不佳时脱复看耳。济请言之。湛因剖析
元理，微妙有奇趣，皆济所未闻也。济才气抗迈于湛，
略无子侄之敬，既闻其言，不觉栗然，心形俱肃，遂留’”
连弥日累夜，自视缺然，乃叹曰：“家有名士，三十年而
不知，济之罪也。”既而辞去，湛送出门。济有从马，绝难
乘。济问湛曰：“叔颇好骑不？”湛曰：“亦好之。”因骑此马。姿
容既妙，回策如萦，善骑者无以过之。又济所乘马甚
爱之，湛曰：“此马虽快，然力薄，不堪苦行。近见督邮马
当胜，但刍秣不至耳。济试养之，当与己马等。”湛又曰：
“此马任重，方知之平路无以别也。”于是当蚁封内试
之。济马果踬，而督邮马如常。济益叹异，还白其父曰：
“济始得一叔，乃济以上人也。”武帝亦以湛为痴，每见
济，辄调之曰：“卿家痴叔死未？”济常无以答。及是帝又
问如初，济曰：“臣叔殊不痴。”因称其美。帝曰：“谁比？”济曰：
“山涛以下，魏舒以上。”时人谓湛：“上方山涛不足，下比
魏舒有馀。”湛闻，曰：“欲处我于季、孟之间乎？”

《邓攸传》：攸字伯道。石勒过泗水，攸斫坏车，以牛马负
妻子而逃。又遇贼掠其牛马，步走，担其儿及其弟子
绥，度不能两全，乃谓其妻曰：“吾弟早亡，唯有一息，理
不可绝，止应自弃我儿耳。幸而得存，我后当有子。”妻
泣而从之，乃弃之。其子朝弃而暮及明日，攸系之于
树而去，卒以无嗣，弟子绥服攸丧三年。

《阮咸传》：“咸字仲容，父熙，武都太守。咸任达不拘，与叔
父籍为竹林之游，当世礼法者讥其所为。咸与籍居
道南，诸阮居道北，北阮富而南阮贫。”

《霍原传》：“原字休明，燕国广阳人也。少有志力，叔父坐
法当死，原入狱讼之，楚毒备加，终免叔父。”

《庾兖传》：“兖孤兄女曰芳，将嫁，美服既具，衮乃刈荆苕
为箕帚，召诸子集之于堂，男女以班命芳曰：芳乎，汝
少孤，汝逸汝豫，不汝疵瑕。今汝适人，将事舅姑，洒埽
庭内，妇之道也。故赐汝以此。匪器之为美，欲温恭朝
夕，虽休勿休也。”而以旧宅与其长兄子赓翕。及翕卒，
衮哀其早孤，痛其成人而未娶，乃抚柩长号，哀感行
路，闻者莫不垂涕。

《魏舒传》：舒字阳元，任城樊人也。姿望秀伟，饮酒石馀，
而迟钝质朴，不为乡亲所重。从叔父吏部郎衡有名
当世，亦不之知，使守水碓。每叹曰：“舒堪数百户长，我
愿毕矣。”舒亦不以介意。

《檀凭之传》：“凭之字庆子，高平人也。少有志力，闺门邕
肃，为世所称。从兄子韶兄弟五人，皆稚弱而孤，凭之
抚养若己所生。”

《荀崧传》：“崧字景猷，颍川临颍人。元帝践阼，征拜尚书
仆射，使崧与刁协共定中兴礼仪。从弟馗早亡，二息
序、𫷷，年各数岁，崧迎与共居，恩同其子。太尉临淮公
荀𫖮国嗣废绝，朝廷以崧属近，欲以崧子袭封。崧哀
序孤微，乃让封与序，论者称焉。”

《王彪之传》：彪之字叔武，初除佐著作郎，东海王文学。
从伯导谓曰：“选官欲以汝为尚书郎，汝幸可作诸王
佐邪？”彪之曰：“位之多少既不足计，自当任之于时，至
于超迁，是所不愿。”遂为郎。

《殷浩传》：浩字深源，陈郡长平人也。识度清远，弱冠有
美名，尤善元言。与叔父融俱好《老》《易》。融与浩曰：“谈则
辞屈，著篇则融胜。”浩由是为风流谈论者所宗。
《孔严传》：严太和中拜吴兴太守。馀杭妇人经年荒，卖
其子以活夫之兄子。武康有兄弟二人，妻各有孕，弟
远行未反，遇荒岁，不能两全，弃其子而活。弟子严并
褒荐之。

《谢安传》：苻坚强盛，安遣兄子元等应机征讨，所在克
捷。坚后率众号百万，次于淮肥，京师震恐。元入问计，
安夷然无惧色，答曰：“已别有旨。”既而寂然，元不敢复
言。元等既破坚，有驿书至，安方对客围碁，看书既竟，
便摄放床上，了无喜色，棋如故。客问之，徐答云：“小儿
辈遂已破贼。”既罢还内过户限，心喜甚，不觉屐齿之
折。又于土山营墅，楼馆林竹甚盛，每携中外子侄往
来游集，肴馔亦屡费百金。世颇以此讥焉，而安殊不
以屑意。元字幼度，少颖悟，与从兄朗俱为叔父安所
器重。安常戒约子侄，因曰：“子弟亦何与人事，而正欲
使其佳。”诸人莫有言者，元答曰：“譬如芝兰玉树，欲使
其生于庭阶耳。”安悦。元少好佩紫罗香囊，安患之而
不欲伤其意，因戏赌取，即焚之，于此遂止。于时苻坚
彊盛，边境数被侵寇，朝廷求文武良将可以镇御北
方者，安乃以元应举。中书郎郄超虽素与元不善，闻
而叹之曰：“安违众举亲，明也。元必不负举才也。”
《王羲之传》：羲之为从伯敦导所器重。时陈留阮裕有
重名，为敦主簿。敦尝谓羲之曰：“汝是吾家佳子弟，当
不减阮主簿。”

《王徽之传》：徽之子桢之，字公干，桓元为太尉，朝臣毕
集，问桢之：“我何如君？”亡叔在坐，咸为气咽。桢之曰：“亡
叔一时之标，公是千载之英。”一坐皆悦。

《虞𩦎传》：“𩦎字思行，谭之兄子也。虽机干不及于谭，然
而素行过之《陆纳传》：“纳少有清操，贞厉绝俗。谢安尝欲诣纳，而纳
殊无供办，其兄子俶不敢问之，乃密为之具。安既至，
纳所设惟茶果而已。俶遂陈盛馔，珍羞毕具。客罢，纳
大怒曰：‘汝不光益父叔，乃复秽我素业邪。于是杖之
四十。其举措类如此。兄子禽犯法应刑’”，乞免官谢罪，
诏特许轻降。

《张寔传》：“寔在位六年，子骏年幼，弟茂摄事。太宁三年
卒。临终执骏手泣曰：昔吾先人以孝友见称，自汉初
以来，世执忠顺。今虽华夏大乱，皇舆播迁，汝当谨守
人臣之节，无或失坠。吾遭扰攘之运，承先人馀德，假
摄此州，以全性命，上欲不负晋室，下欲保完百姓，然
官非王命，位由私议，苟以集事，岂荣之哉。气绝之日，
白帢入棺。无以朝服。以彰吾志焉。”年四十八。在位五
年。骏嗣位。

《张重华传》：“重华子耀灵，年十岁，嗣事伯父长宁侯。祚
性倾巧，善承内外。初与重华宠臣赵长、尉缉等结异
姓兄弟。长等矫称重华遗令，以祚为持节都督中外
诸军，抚军将军辅政。长等议，以耀灵冲幼，时难未夷，
宜立长君。祚先烝重华母马氏，马氏遂从缉议，命废
耀灵为凉宁侯而立祚。祚寻使杨秋胡害耀灵于东
苑，埋之于沙坑。”

《裴秀传》：“秀少好学，有风操，八岁能属文。叔父徽有盛
名，宾客甚众。秀年十岁，有诣徽者，出则过秀。”

《顾和传》：和字君孝，总角便有清操，族叔荣雅重之，曰：
“此吾家麒麟，兴吾宗者，必此子也。”

《谢朗传》：朗善言元理，文义艳发，名亚于元。总角时，病
新起，体甚羸，未堪劳，于叔父安前与沙门支遁讲论，
遂至相苦。其母王氏，再遣信命还，安欲留，使竟论，王
氏因出云：“新妇少遭艰难，一生所寄，惟在此儿。”遂流
涕携朗去。安谓坐客曰：“家嫂辞情慷慨，恨不使朝士
见之。”

《庾龢传》：“龢字道季，好学有文章。叔父将迁襄阳，龢年
十五，以书谏曰：承进据襄阳，耀威荆楚，且田且戍，渐
临河洛。使向化之萌，怀德而附，凶愚之徒，畏威反善。
太平之基，便在于旦夕。昔殷伐鬼方，三年而克，乐生
守齐，遂至历载。今皇朝虽隆，无有殷之盛；凶羯虽衰，
犹丑类有徒。而沔汉之水，无万仞之固；方城虽峻，无
千寻之险；加以运漕供继，有溯流之艰；征夫勤役，有
劳来之叹。若穷寇虑逼，送死一决，东西互出，首尾俱
进，则廪粮有抄截之患，远略乏率然之势。进退维思，
不见其可。此明暗所共见，贤愚所共闻，况于临事者
乎！愿回师返斾，详择全胜，修城池，立垒壁，勤耕农，练
兵甲。若凶运有极，天亡此虏，则可泛舟北济，方轨齐
进，水陆骋迈，亦不逾旬朔矣。愿详思远猷，算其可者。”
翼甚奇之。

《王允之传》：“允之字深猷，总角从伯，敦谓为似己，𢘆以
自随，出则同舆，入则同寝。敦尝夜饮，允之辞醉先卧。
敦与钱凤谋为逆，允之已醒，悉闻其言，虑敦或疑己，
便于卧处大吐，衣面并污。凤既出，敦果照视，见允之
卧吐中，以为大醉，不复疑之。时父舒始拜廷尉，允之
求还定省，敦许之。至都，以敦、凤谋议事白舒，舒即与”
导俱启明帝。

《罗含传》：含幼孤，为叔母朱氏所养，少有志尚。尝昼卧，
梦一鸟，文彩异常，飞入口中，因惊起说之。朱氏曰：“鸟
有文彩，汝后必有文章。”自此后，藻思日新。

《苻朗载记》：朗字元达，坚之从兄子也。性宏达，神气爽
迈。幼怀远操，不屑时荣。坚尝目之曰：“吾家千里驹也。”
《李雄载记》：杨难敌奔葭萌，李稚请讨之。雄遣中领军
琀攻下辨，至武街，难敌遣兵断其归道，四面攻之，获
琀、稚死者数千人。琀、稚，雄兄荡之子也。雄深悼之，不
食者数日，言则流涕，深自咎责焉。其后将立荡子班
为太子。雄有子十馀人，群臣咸欲立雄所生，雄曰：“起
兵之初，举手捍头，本不希帝王之业也。值天下丧乱，
晋氏拨荡，群情义举，志济涂炭，而诸君遂见推逼，处
王公之上。本之基业，功由先帝。吾兄适统，丕祚所归，
恢懿明叡，殆天所命。大事垂克，薨于戎战。班姿性仁
孝，好学夙成，必为名器。”李骧与司徒王达谏曰：“先王
树冢适者，所以防篡夺之萌，不可不慎。吴子舍其子
而立其弟，所以有专诸之祸。宋宣不立与夷，而立穆
公，卒有宋督之变。犹子之言，岂若子也？深愿陛下思
之。”雄不从，竟立班。骧退而流涕曰：“乱自此始矣！”及雄
寝疾，班昼夜侍侧。雄少数攻战，多被伤夷，至是疾甚，
痕皆脓溃，雄子越等恶而远之。班为吮脓。殊无难色。
每尝药流涕。不脱衣冠。其孝诚如此。

《龚壮传》：壮叔父为李特所害，壮积年不除丧，力弱不
能复仇。及李寿戍汉中，与李期有嫌，期，特孙也，壮欲
假寿以报，乃说寿曰：“节下若能并有西土，称藩于晋，
人必从之。”寿然之，遂率众讨期，果克之。会寿遣使入
胡，壮谏不纳。壮谓百行之本，莫大忠孝，既假寿杀期，
私仇以雪，又欲使其归朝，以明臣节。寿既不从，壮遂
称聋《王沉传》：“沉少孤，养于从叔司徒昶，事昶如父。”

《王戎传》：戎从子将婚，戎遗其一单衣，婚讫而更责取
《华表传》：表子廙遭丧，旧例，葬讫复任，廙固辞有违忤
之咎，遂于丧服中免廙官。大鸿胪何遵奏免为庶人，
不应袭封，请以表世孙混嗣。表混以世孙当受封，逃
避断发阳狂病喑不能语，故得不拜。世咸称之。
《潘岳传》：岳从子尼少有清才，与岳俱以文章见知。
《陈骞传》：“骞弟稚与其子舆忿争，遂说骞子女秽行。舆
历将校左军大司农，侍中，坐与叔父不睦，出为河内
太守。”

《陶侃传》：侃兄子舆果烈善战，后与杜弢战，舆被重创
卒。侃哭之曰：“丧吾家宝。”三军皆为之垂涕。

《慕容皝载记》：阳裕，字士伦，右北平无终人也。少孤，兄
弟皆早亡，单茕独立，虽宗族无能识者。惟叔父耽幼
而奇之，曰：“此儿非惟吾门之标秀，乃佐时之良器也。”
《慕容儁载记》：儁寝疾，谓慕容恪曰：“吾所疾惙然当恐
不济，修短命也，复何所憾。但二寇未除，景茂冲幼，虑
其未堪多难。吾欲远追宋宣，以社稷属汝。”恪曰：“太子
虽幼，天纵聪圣，必能胜残，刑措不可以乱正统也。”儁
怒曰：“兄弟之间，岂虚饰也？”恪曰：“陛下若以臣堪荷天
下之任者，宁不能辅少主乎？”儁曰：“汝若行周公之事，
吾复何忧！李绩清方忠亮，堪任大事，汝善遇之。”及𬀩
立，慕容恪欲以绩为尚书右仆射，𬀩恨绩往言，不许。
恪屡请，乃谓恪曰：“万机之事，委之叔”父伯阳一人，𬀩
请独裁。绩遂忧死。𬀩初封中山王，寻立为太子，及儁
死，群臣欲立慕容恪，恪辞曰：“国有储君，非吾节也。”于
是立𬀩。

《苻坚载记》：坚兄法子东海公阳与王猛子散骑侍郎
皮谋反，事泄，坚问反状，阳曰：“《礼》云：‘父母之仇，不同天
地’。臣父哀公，死不以罪。齐襄复九世之仇，而况臣也？”
皮曰：“臣父丞相有佐命之勋，而臣不免贫馁，所以图
富也。”坚流涕谓阳曰：“哀公之薨，事不在朕，卿宁不知
之？”让皮曰：“丞相临终，托卿以十具牛为田，不闻为卿
求位，知子莫若父何”，斯言之征也。皆赦不诛。徙阳于
高昌，皮于朔方之北。

《慕容超载记》：“超字祖明，德兄北海王纳之子。苻坚破
邺，以纳为广武太守。数岁去官，家于张掖。德之南征，
留金刀而去。及垂起兵山东，苻昌收纳及德诸子，皆
诛之。纳母公孙氏，以耄获免。纳妻段氏方娠未决，囚
之于郡狱。狱掾呼延平，德之故吏也，常有死罪，德免
之。至是将公孙及段氏逃于羌中而生超焉。年十岁”
而公孙氏卒。临终授超以金刀曰：“若天下太平，汝得
东归，可以此刀还汝叔也。”平又将超母子奔于吕光。
及吕隆降于姚兴，超又随凉州人徙于长安。超母谓
超曰：“吾母子全济，呼延氏之力，平今虽死，吾欲为汝
纳其女，以答厚惠。”于是娶之。超自以诸父在东，恐为
姚氏所录，乃阳狂行乞，秦人贱之，惟姚绍见而异焉，
劝兴拘以爵位，召见与语，超深自晦匿，兴大鄙之，谓
绍曰：“谚云‘妍皮不裹，痴骨，妄语耳’。”由是得去来无禁。
德遣使迎之，超不告母，妻乃归。及至广固，呈以金刀，
且宣祖母临终之言，德抚之号恸。超身长八尺，腰带
九围，精彩秀发，容止可观。德甚加礼遇，始名之曰超，
封北海王，拜侍中、骠骑大将军、司隶校尉，开府置佐
吏。德无子，欲以超为嗣，故为超起第于“万春门内，朝
夕观之。超亦深达德旨，入则尽欢承奉，出则倾身下
士，于是内外称美焉。”顷之，立为太子。及德死，以义熙
元年僭嗣伪位。

《沮渠蒙逊载记》：蒙逊，临松卢水胡人也。其先世为匈
奴左沮渠，遂以官为氏焉。蒙逊博涉群史，颇晓天文，
雄杰有英略，滑稽善权变。梁熙、吕光皆奇而惮之，故
常游饮自晦。会伯父罗仇、麹粥从吕光征河南，光前
军大败，麹粥言于兄罗仇曰：“主上荒耄骄纵，诸子朋
党相倾，谗人侧目。今军败将死，正是智勇见猜之日，
可不惧乎！吾兄弟素为所惮，与其经死沟渎，岂若勒
众向西平出苕、藋！”奋臂大呼，“凉州不足定也！”罗仇曰：
“理如汝言。但吾家累世忠孝，为一方所归，宁人负我，
无我负人。”俄而皆为光所杀。宗姻诸部会葬者万馀
人。蒙逊哭谓众曰：“昔汉祚中微，吾之乃祖翼奖窦融，
保宁河右。吕王昏耄，荒虐无道，岂可不上继先祖安
时之志，使二父有恨黄泉！”众咸称万岁。遂斩光、中田
护军马邃、临松令井祥以盟。一旬之间，众至万馀，屯
据金山。隆安五年，梁中庸等推蒙逊为凉州牧、张掖
公。蒙逊伯父中田护军亲信临松太守孔笃并骄奢
侵害，百姓苦之。蒙逊曰：“乱吾国者，二伯父也，何以纪
纲百姓乎！”皆令自杀。

何法盛《晋中兴书》：“何充字次道。年在童龀，伯父邃谓
之曰：‘我为小儿时，亡伯车骑，谓我：‘汝后当与伯父争
名。汝今器宇深弘，亦当出我右’’。”

《陈留耆旧传》：“高眘字孝甫，敦厚少文华，有深沉之量。
抚育兄孤子五人，恩谊甚笃。琅邪相何英嘉其行履，
以女妻焉奚弥字伯仁，年十岁，叔父兰部济阴从事，与俱猎。县
进酒肉，弥不肯。尝问其故，答曰：‘闻之临其事不食其
食’。兰然其言，还而不受。贞洁之质，由是以彰也。”
《世说新语郄鉴》：“遭永嘉丧乱，穷馁，乡人共饴之。”公常
携兄子、外甥周翼二小儿往食。乡人曰：“各自穷馁，以
君之贤，共欲存君耳，恐不能兼饴。”公于是独往食，辄
含饭著两颊，还吐与二儿。

王汝南既除所生服，遂停墓所。兄子济每来拜墓，略
不过叔，叔亦不候脱时，过止寒温而已。

晋桓元，车骑将军冲之侄也。车骑与故文武别，因指
语元曰：“此汝家故佐吏。”元应声痛哭。车骑每自目己
坐曰：“灵宝成人，当以此坐还之。”鞠爱过于所生。
《小名录》王右军在南，丞相与书，每叹子侄不令云：“虎
㹠虎犊，还其所知。”
王临之字仲产，仆射彪之子，位至东城太守。王右军
曰：“我家阿林情章太出。”

《苏氏家语》：“晋羊祜年十五岁而孤，事伯母蔡氏以孝
闻。”

《宋书谢弘微传》：“弘微，陈郡阳夏人也。祖韶，车骑司马。
父思，武昌太守。从叔峻，司空琰第二子也，无后，以弘
微为嗣。弘微本名密，犯所继内讳，故以字行。童幼时，
精神端审，时然后言。所继叔父混名知人，见而异之，
谓思曰：‘此儿深中夙敏，方成佳器，有子如此足矣’。”年
十岁，出继所继。父于弘微，本缌麻亲戚，中表素不相
识，率意承接，皆合礼衷。义熙初，袭峻爵建昌县侯。弘
微家素贫俭，而所继丰泰，唯受书数千卷，国吏数人
而已，遗财禄秩，一不关豫。混闻而惊叹，谓国郎中令
漆凯之曰：“建昌国禄，本应与北舍共之，国侯既不措
意，今可依常分送。”弘微重违混言，乃少有所受。混风
格高峻，少所交纳，唯与族子灵运、瞻曜、弘微，并以文
义赏会，尝共宴处，居在乌衣巷，故谓之“乌衣之游。”混
五言诗所云“昔为乌衣游，戚戚皆亲侄”者也。其外虽
复高流时誉，莫敢造门。瞻等才辞辨富，弘微每以约
言服之。混特所敬贵，号曰微子。谓瞻等曰：“汝诸人虽
才义丰辨，未必皆惬众心，至于领会机赏，言约理要，
故当与我共推。”微子常云：“阿远刚躁负气，阿客博而
无检，曜恃才而持操不笃，晦自知而纳善不周，设复
功济三才，终亦以此为恨。至如微子，吾无间然。”又云：
“微子异不伤物，同不害正。若年迨六十，必至公辅。”尝
因酣宴之馀为韵语以奖劝灵运瞻等曰：“康乐诞通
度实有名家韵。若加绳染功剖莹乃琼瑾。宣明体远
识颖达且沉隽，若能去方执，穆穆三才，顺阿多标独
解，弱冠纂华，荫质胜诫无文，其尚又能峻通，远怀清
悟，采采标兰，讯直辔，鲜不踬，抑用解偏吝。微子基微，
尚无倦由，慕蔺勿轻一篑少进往将千仞数，子勉之
哉，风流由尔振。如不犯所知，此外无所慎。”灵运等并
有诫厉之言，惟弘微独尽褒美。曜，弘微兄多其小字
也。远即瞻字灵运，小名客儿。晋世名家，身有国封者，
起家多拜员外散骑侍郎，弘微亦拜员外散骑，琅琊
王大司马参军。义熙八年，混以刘毅党见诛，妻晋陵
公主，改适琅琊王练。公主虽执意不行，而诏与谢氏
离绝，公主以混家事委之弘微。混仍世宰辅，一门两
封，田业十馀处，僮仆千人，唯有二女，年数岁。弘微经
纪生业，事若在公，一钱尺帛，出入皆有文簿。迁通直
郎。高祖受命，晋陵公主降为东乡君，以混得罪前代，
东乡君节义可嘉，听还谢氏。自混亡至是九载，而室
宇修整，仓库充盈，门徒业使，不异平日，田畴垦辟，有
加于旧。东乡君叹曰：“仆射平生重此子，可谓知人，仆
射为不亡矣。”中外姻亲，道俗义旧，见东乡之归者，入
门莫不叹息，或为之涕流，感弘微之义也。性严正，举
止必循礼度，事继亲之党，恭谨过常。伯叔二母，归宗
两姑，晨夕瞻奉，尽其诚敬。内或传语通讯，辄正其衣
冠，婢仆之前，不妄言笑。由是尊卑小大，敬之若神。
《宗炳传》：炳字少文，闲居无事，高祖召为太尉参军，不
就。二兄蚤卒，孤累甚多，家贫无以相赡，颇营稼穑。高
祖数致饩赉，其后子弟从禄，乃悉不复受。

《江智渊传》：“智渊父僧安，太子中庶子，世父夷有盛名，
夷子湛又有清誉，父子并贵达。智渊父少无名问，湛
礼敬甚简，智渊常以为恨，自非节岁不入湛门。”
《蔡廓传》：“廓兄轨少子兴宗，兴宗年十岁失父，哀毁有
异凡童。廓罢豫章郡还，起二宅，先成东宅与轨，廓亡
而馆字未立。轨罢长沙郡还，送钱五十万以补宅直。
兴宗”年十岁白母曰：“一家由来丰俭必共今日宅价
不宜受也。”母悦而从焉。轨有愧色谓其子淡曰：“我年
六十行事不及十岁小儿。”

《谢晦传》：晦为荆州，甚有自矜之色，将之镇，诣从叔光
禄大夫澹别。澹问晦年，答曰：“三十三。”澹笑曰：“昔荀中
郎年二十七为北府都督，卿比之已为老矣。”晦有愧
色。

《临川烈武王道规传》：道规，高祖少弟也。无子，以长沙
景王第二子义庆为嗣。义庆幼为高祖所知，常曰：“此吾家丰城也。”

《王诞传》：诞少有才藻。晋孝武帝崩，从叔尚书令珣为
哀策文，久而未就，谓诞曰：“犹少序节物一句。”因出本
示诞，诞揽笔便益之，接其秋冬代变后云：“霜繁广除，
风回高殿。”珣嗟叹清拔，因而用之。

《谢方明传》：“方明随伯父吴兴太守邈在郡，孙恩寇会
稽东土诸郡皆响应。吴兴民胡桀郜骠破东迁县，方
明劝邈避之，不从。贼至被害，方明逃窜，遂免。初，邈舅
子长乐冯嗣之及北方学士冯翊仇元达，俱往吴兴
投邈，并舍之郡学，礼待甚简。二人并忿愠，遂与恩通
谋。恩常为嗣之等从者，夜入郡，见邈众遁不悟。本欲”
于吴兴起兵，事趣不果，乃迁于会稽。及郜等攻郡，嗣
之、元达并豫其谋。刘牢之、谢琰等讨恩，恩走入海，嗣
之等不得同去，方更聚合。方明结邈门生义，故得百
馀人，掩讨嗣之等，悉禽而手刃之。

《袁𫖮传》：“𫖮死时年四十七，太宗忿𫖮违叛，流尸于江，
弟子彖微服求访，四十一日乃得密致丧瘗于石头
后冈，与一旧奴躬共负土。”

《谢瞻传》：“瞻字宣远，一名檐，字通远，陈郡阳夏人，卫将
军晦第三兄也。为桓伟安西参军，楚台秘书郎。瞻幼
孤，叔母刘抚养有恩纪，兄弟事之同于至亲。刘弟柳
为吴郡，将姊俱行，瞻不能违，解职随从，为柳建威长
史。”

《胡藩传》：藩少孤，居丧以毁称。太守韩伯见，谓藩叔尚
书少广曰：“卿此侄当以义烈成名。”

《袁淑传》：“淑字阳源，少有风气。年数岁，伯湛谓家人曰：
‘此非凡儿’。”

《宗悫传》：“悫字元干，南阳人也。叔父炳高尚不仕，悫年
少时，炳问其志，悫曰：‘愿乘长风破万里浪’。炳曰：‘汝不
富贵，即破我家矣’。”炳素高节，诸子群从皆好学，而悫
独任气好武，故不为乡曲所称。

《沈庆之传》：“废帝狂悖无道，庆之尽言谏争，帝不悦，乃
遣庆之从子攸之赍药赐庆之死，时年八十。庆之之
死也，不肯饮药，攸之以被揜杀之。”

《刘秀之传》：“秀之字道宝，大明元年征为右卫将军，明
年迁丹阳尹。先是，秀之从叔穆之为丹阳，与子弟于
厅事上饮宴，秀之亦与焉。厅事柱有一穿，穆之谓子
弟及秀之曰：‘汝等试以栗遥掷此柱，若能入穿，后必
得此郡’。穆之诸子并不得中，唯秀之独入焉。时赊市
百姓物，不还钱，市道嗟怨，秀之以为非宜，陈之甚切”，
虽纳其言，竟不从。

《王球传》：“球兄子履，进利为行，深结刘湛，委诚大将军
彭城王义康与刘斌、孔引季等并有异志，球每训厉
不纳。自大将军从事中郎，转太子中庶子，流涕诉义
康，不愿违离，以此复为从事中郎。太祖甚衔之。及湛
诛之夕，履徒跣告球，球命为取履，先温酒与之，谓曰：
‘常日语汝何如’？履悕惧不得答。球徐曰：‘阿父在，汝亦
何忧’。”命左右扶即还斋。上以球故，履得免死，废于家。
《王元谟传》：元谟幼而不群，世父蕤有知人鉴，常笑曰：
“此儿气概高亮，有太尉彦云之风。”

《袁粲传》：“粲字景倩，陈郡阳夏人，太尉淑兄子也。父濯，
扬州秀才，蚤卒。祖母哀其幼孤，名之曰愍孙。伯叔并
当世荣显，而愍孙饥寒不足，母琅邪王氏，太尉长史
诞之女也，躬事织纺，以供朝夕。愍孙少好学，有清才。
有欲与从兄𫖮婚者，伯父洵即𫖮父曰：‘𫖮不堪，政可
与愍孙婚耳’。时愍孙在坐，流涕起出，蚤以操立志行”
见知。

《许昭先传》：“昭先，义兴人也。叔父肇之坐事系狱，七年
不判，子侄二十许人，昭先家最贫薄，专独料诉，无日
在家，饷馈肇之，莫非珍新，家产既尽，卖宅以充之。肇
之诸子倦怠，昭先无有懈息，如是七载。尚书沈寅之
嘉其操行，肇之事由此得释，本邑补主簿，昭先以叔
未仕，又固辞。”

《沈道虔传》：“道虔，吴兴武康人也。少仁爱，好老易，居县
北石山下。孙恩乱后，饥荒，县令庾肃之迎出县南废
头里，为立小宅临溪，有山水之玩。时复还石山精庐，
与诸孤兄子共釜庾之资，困不改节，冬月无复衣。戴
融闻而迎之，为作衣服，并与钱一万。既还，分身上衣
及钱，悉供诸兄弟子无衣者。太祖闻之，遣使存问，赐”
钱三万，米二百斛，悉以嫁娶孤兄子。

《小名录》：刘秀之小字阿秀，瑀族叔秀之为丹阳尹，瑀
与亲故书曰：“吾家黑面阿秀遂居刘安众处，朝廷不
为多士。”

湘州刺史王蕴，太后兄弟，有胆力，以父楷名宦不达，
将欲自奋，每抚剑曰：“龙泉太阿，汝知我者？”叔父景文
曰：“阿答灭我门户。”蕴答曰：“与童乌贵贱觉异。”童乌，景
文子绚小字；阿答，蕴小字。后与刘秉、袁粲举兵死。
《三十国春秋》：刘镇之，毅季父也。谓毅等曰：“汝辈才力
势运，足以得志，当身事耳。我不就汝求位求财，又不
受汝罪累。”每见毅等导从吏卒到门，辄骂诟之，毅甚

《南齐书柳世隆传》：“世隆，字彦绪，河东解人也。祖凭，冯
翊太守。父叔宗，早卒。世隆少有风器。伯父元景，宋大
明中为尚书令，独赏爱之，异于诸子。言于孝武帝曰：
‘三公一人，是将来事也。海陵王休茂为雍州，辟世隆
为迎主簿，除西阳王抚军法曹行参军，出为虎威将
军、上庸太守。帝谓元景曰：‘卿昔以虎威之号为随郡，
今复以授世隆，使卿门世不绝公也’’。”

《王僧虔传》：“僧虔伯父太保弘父昙首，右光禄大夫。昙
首兄弟集会诸子孙，弘子僧达下地跳戏，僧虔年数
岁，独正坐，采蜡烛珠为凤凰，弘曰：‘此儿终当为长者。
僧虔孝武初，出为武陵太守。兄子俭于中途得病，僧
虔为废寝食，同行客慰喻之，僧虔曰：‘昔马援处儿侄
之间，一情不异；邓攸于弟子更逾所生。吾实怀其心，
诚未异古。亡兄之嗣，不宜忽诸。若此儿不救，便当回
舟谢职，无复游官之兴矣’’。”建元二年，迁湘州刺史。世
祖即位，僧虔以风疾欲陈解，会迁侍中、左光禄大夫、
开府仪同三司。僧虔少时，群从宗族并会，客有相之
者云：“僧虔年位最高，仕当至公，馀人莫及也。”及授，僧
虔谓兄子俭曰：“汝任重于朝，行当有八命之礼。我若
复有此授，则一门有二台司，实可畏惧。”乃固辞不拜。
上优而许之，改授侍中、特进、左光禄大夫。客问僧虔
固让之意，僧虔曰：“君子所忧无德，不忧无宠。吾衣食
周身，荣位已过，所惭庸薄，无以报国，岂容更授高爵，
方贻官谤邪？”兄子俭为朝宰，起长梁斋，制度小过，僧
虔视之不悦，竟不入户。俭即毁之。

《张绪传》：绪少知名，清简寡欲。叔父镜谓人曰：“此儿今
之乐广也。”

《陆澄传》：澄弟鲜，扬州主簿顾测以两奴就鲜质钱，鲜
死，子晖诬为卖券。澄为中丞，测与书相往反。后又笺
与太守萧缅云：“澄欲遂子弟之非，未近义方之训，此
趋贩所不为，况搢绅领袖，儒宗胜达乎？”测遂为澄所
排抑，世以此少之。

《竟陵文宣王子良传》：初，豫章王嶷葬金牛山，文惠太
子葬夹石，子良临送，望祖硎山，悲感叹曰：“北瞻吾叔，
前望吾兄，死而有知，请葬兹地。”既薨，遂葬焉。

《何昌㝢传》：“昌㝢字俨望，庐江灊人也。少而淹厚，为伯
父司空尚之所遇。”

《袁彖传》：彖字伟才，父觊，武陵太守。彖少有风疾，好属
文。及元言举秀才，历诸王府参军不就。觊临终与兄
𫖮书曰：“史公才识可嘉，足懋先基矣。”史公，彖之小字
也。彖幼而母卒，养于伯母王氏，事之如亲，闺门中甚
有孝义。

《刘怀珍传》：怀珍字道玉。伯父奉伯，宋世为陈南顿二
郡太守。怀珍幼随奉伯至寿阳，豫州刺史赵伯符出
猎，百姓聚观，怀珍独避不视，奉伯异之曰：“此儿方兴
吾宗。”

《张岱传》：岱兄子瓌弟恕，诛吴郡太守刘遐，太祖欲以
恕为晋陵郡。岱曰：“恕未娴从政，美锦不宜滥裁。”太祖
曰：“恕为人，我所悉，且又与瓌同勋，自应有赏。”岱曰：“若
以家贫赐禄，此所不论；语功推事，臣门之耻。”

《垣崇祖传》：“崇祖字敬远，年十四，有干略，伯父豫州刺
史护之谓门宗曰：‘此儿必大成，吾门汝等不及也’。”
《沈𬴊士传》：“𬴊士字云祯，吴兴武康人也。少时称疾，不
与人物通。养孤兄子义，著乡曲，作元散赋以绝世。”
《徐伯珍传》：“伯珍字文楚，少孤贫，叔父璠之与颜延之
友善，还祛蒙山立精舍讲授，伯珍往从学，积十年，究
寻经”史，游学者多依之。

《韩灵敏传》：“吴兴乘公济妻姚氏生二男。而公济及兄
公愿、干伯并卒，各有一子。欣之、天保，姚养育之，卖田
宅为娶妇。自与二男寄止邻家。明帝诏为其二子婚，
表门闾，复徭役。”

《王融传》：“融迁秘书丞。从叔俭，初有仪同之授，融赠诗
及书，俭甚奇惮之，笑谓人曰：‘穰侯印讵便可解’。寻迁
丹阳丞。”

《梁书王份传》：份兄奂于雍州被诛，奂子肃奔于魏，份
自拘请罪，齐世祖知其诚款，喻而遣之，属肃屡引魏
人来侵疆场。世祖尝因侍坐，从容谓份曰：“比有北信
不？”份敛容对曰：“肃既近忘坟柏，宁远忆有臣。”帝亦以
此亮焉。

《沈𫖮传》：“𫖮字处默，吴兴武康人也。父坦之，齐都官郎。
𫖮幼清静，有至行，慕黄叔度、徐孺子之为人，读书不
为章句，著述不尚浮华。常独处一室，人罕见其面。𫖮
从叔勃贵显齐世，每还吴兴，宾客填咽，𫖮不至其门。
勃就之，𫖮送迎不越于阃。勃叹息曰：‘吾乃今知贵不
如贱’。”

《蔡道恭传》：“道恭为司州刺史。天监三年，魏围司州，会
道恭疾笃，乃呼兄子僧勰、从弟灵恩及诸将帅谓曰：
‘吾受国厚恩，不能破灭寇贼，今所苦转笃，势不久支。
汝等当以死固节，无令吾没有遗恨’。又令取所持节
谓僧勰曰：‘禀命出疆，凭此而已。即不得奉以还朝，方欲携之同逝，可与棺柩相随’。”众皆流涕。

《长沙嗣王业传》：“业字静旷，高祖长兄懿之子也。宣武
之难，与二弟藻、象俱逃匿。高祖既至，乃赴于军。业性
敦笃，所在留惠。深信因果，笃诚佛法，高祖每嘉叹之。
薨，谥曰元。”

藻字靖艺，元王弟也。少立名行，志操清洁。高祖每叹
曰：“子弟并如迦叶，吾复何忧。”迦叶，藻小名也。入为安
左将军、尚书左仆射，加侍中，藻固辞不就，诏不许。大
同五年，迁中卫将军、开府仪同三司，中书令、侍中如
故。藻性恬静，独处一室，床有膝痕，宗室衣冠，莫不楷
则。常以爵禄太过，每思屏退。门庭闲寂，宾客罕通，太
宗尤敬爱之。自遭家祸，恒布衣蒲席，不食鲜禽，非在
公庭，不听音乐。高祖每以此称之。

《永阳郡王伯游传》：“伯游字士仁，高祖次兄敷之子。美
风神，善言元理。天监元年四月诏曰：‘兄子伯游，虽年
识未弘，意尚粗可，浙东奧区，宜须抚莅，可督会稽东
阳新安永嘉临海五郡诸军事、辅国将军、会稽太守’。”
《吕僧珍传》：“僧珍字元瑜，东平范人也。高祖欲荣之，使
为本州，乃授使持节平北将军南兖州刺史。僧珍在”
任平心率下，不私亲戚。从父兄子宏以贩葱为业，僧
珍既至，乃弃业欲求州官。僧珍曰：“吾荷国重恩，无以
报效，汝等自有常分，岂可妄求叨越！但当速反葱肆
耳。”

《裴邃传》：“之高字如山，邃兄中散大夫髦之子也。起家
州从事，新都令，奉朝请，迁参军。颇读书，少负异气。常
随叔父邃征讨，所在立功，甚为邃所器重，戎政咸以
委焉。”

《沈瑀传》：“瑀字伯瑜，叔父昶事宋建平王景素。景素谋
反，昶先去之。及败，坐系狱。瑀诣台陈请，得免罪。由是
知名。”

《韦叡传》：叡字怀文，伯父祖征，累为郡守，每携叡之职，
祖之如子。时叡内兄王憕，姨弟杜恽，并有乡里盛名，
祖征谓叡曰：“汝自谓何如憕恽？”叡谦不敢对。祖征曰：
“汝文章或小减，学识当过之，然而干国家，成功业，皆
莫汝逮也。”

《萧琛传》：琛字彦瑜，年数岁，从伯惠开抚其背曰：“必兴
吾宗。”

《刘苞传》：“苞字孝尝，彭城人也。父愃，齐太子中庶子。苞
四岁而父终，及年六七岁，见诸父常泣。时世叔父悛、
绘并显贵，苞母谓其畏惮怒之。苞对曰：‘早孤不及有
识，闻诸父多相似，故心中欲悲，无有他意。因而歔欷，
母亦恸甚。初，苞父母及两兄相继亡没，悉瘗焉。苞年
十六，始移墓所，经营改葬，不资诸父。未几而皆毕，绘’”
常异之。

《刘昭传》：“昭字宣卿，幼清警，七岁通老庄义。既长，善属
文。初，昭伯父肜集众家《晋书》，注干宝《晋纪》为四十卷。
至昭又集后汉同异以注范晔书，世称博悉。”
《谢几卿传》：“几卿免官居宅，虽不持操检，然于家门笃
睦。兄才卿早卒，其子藻幼孤，几卿抚养甚至。及藻成
立，历清官公府祭酒主簿，皆几卿奖训之力也。世以
此称之。”

《贺琛传》：琛字国宝，会稽山阴人也。伯父玚步兵校尉，
为世硕儒。琛幼玚授其经业，一闻便通义理。玚异之，
常曰：“此儿当以明经致贵。”玚卒后，琛家贫，常往还诸
暨贩粟以自给，闲则习业，尤精三礼。初玚于乡里聚
从教授，至是又依琛焉。

《王规传》：“规字威明。八岁以丁所生母忧，居丧有至性，
叔父暕深器重之，常曰：‘此儿吾家千里驹也’。”

《刘孺传》：“孺字孝稚，幼聪敏，七岁能属文。年十四，居父
丧，毁瘠骨立，宗党咸异之。服阕，叔父瑱为义兴郡，携
以之官，常置坐侧，谓宾客曰：‘此儿吾家之明珠也’。”
《庾仲容传》：“仲容幼孤，为叔父泳所养。既长，杜绝人事，
专精笃学，昼夜手不辍卷。初为安西法曹行参军，泳
时已贵显，吏部尚书徐勉拟泳子宴婴为宫僚，泳垂
泣”曰：“兄子幼孤，人才粗可，愿以宴婴所沗回用之。”勉
许焉。因转仲容为太子舍人，迁安成王主簿。

《宋齐语录》：梁特进沈约撰史，王希聃常问曰：“从叔太
常何故无传？”约戏之曰：“贤从叔者何可载？”答曰：“从叔
惟忠与孝，君当不以忠孝为美。”约有惭色。

《陈书南康愍王昙朗传》：“昙朗，高祖母弟忠壮王休先
之子也。昙朗少孤，尤为高祖所爱，宠逾诸子。有胆力，
善绥御。侯景平后，起家为著作佐郎。高祖北济江，围
广陵，宿预人东方光据乡建义，乃遣昙朗与杜僧明
自淮入泗应赴之。齐援大至，昙朗与僧明筑垒抗御。
寻奉命班师，以宿预义军三万家济江。高祖诛王僧”
辩，留昙朗镇京口，知留府事。绍泰元年，除中书侍郎，
监南徐州。二年，徐嗣徽、任约引齐寇攻逼京邑，寻而
请和，求高祖子侄为质。时四方州郡多未宾，京师虚
弱，粮运不继，在朝文武咸愿与齐和亲。高祖难之，而
重违众议，乃言于朝曰：“孤谬辅王室，而使蛮夷猾夏，
不能戡殄，何所逃责。今在位诸贤，且欲息肩偃武，与齐和好，以静边疆。若违众议，必谓孤惜子侄，今决遣
昙朗，弃之寇庭。且齐人无信，窥窬不已，谓我浸弱，必
当背盟。齐寇若来，诸君须为孤力斗也。”高祖虑昙朗
惮行，或奔窜东道，乃自率步骑往京口迎之。以昙朗
还京师，仍使为质于齐。齐果背约，复遣萧轨等随嗣
徽渡江。高祖与战，大破之，虏萧轨、东方光等。齐人请
割地，并入马牛以赎之，高祖不许。及轨等诛，齐人亦
害昙朗于晋阳，时年二十八。是时既与齐绝，弗之知
也。高祖践祚，犹以昙朗袭封南康王，奉忠壮王祀，礼
秩一同皇太子。天嘉二年，齐人结好，方始知之。世祖
谥曰愍。

《世祖本纪》：“世祖文皇帝讳蒨，字子华，始兴昭烈王长
子也。少沈敏，有识量，美容仪，留意经史，举动方雅，造
次必遵礼法。高祖甚爱之，常称此儿吾宗之英秀也。”
《孔奂传》：“奂字休文，会稽山阴人也。数岁而孤，为叔父
虔孙所养。”

《周弘正传》：弘正幼孤，及弟弘让、弘直，俱为叔父侍中
护军舍所养。年十岁通《老子》《周易》。舍每与谈论，辄异
之曰：“观汝神情颖悟，清理警发，后世知名，当出吾右。”
弘直子确，字士潜。美容仪，宽大有行检，博涉经史，笃
好元言，世父弘正特所钟爱。

《顾野王传》：“野王字希冯，吴郡吴人也。第三弟充国早
卒，野王抚养孤幼，恩义甚笃。”

《陆琼传》：“琼第三子从典，字由仪。幼而聪敏，八岁读沈
约集，见回文研铭，从典援笔拟之，便有佳致。年十三
岁，作《柳赋》，其词甚美。琼时为东宫管记，宫僚并一时
俊伟。琼示以此赋，咸奇其异才。从父瑜特所赏爱。及
瑜将终，家中坟籍皆付从典，从典乃集瑜文为十卷，
仍制集序，其文甚工。”

《谢贞传》：贞字元正，父蔺，正员外郎兼散骑常侍。贞年
十四，丁父艰，号顿于地，绝而复苏者数矣。初，父蔺居
母阮氏忧，不食泣血而卒，家人宾客惧贞复然，从父
洽乃往华严寺，请长爪禅师为贞说法，仍谓贞曰：“孝
子既无兄弟，极须自爱，若忧毁灭性，谁养母耶。”自后
稍进𫗴粥。

《南史王僧虔传》：“僧虔，金紫光禄大夫僧绰弟也。父昙
首与兄弟集会，子孙任其戏，适僧达跳下地，作彪子。
时僧虔累十二博棋，既不坠落，亦不重作。僧绰采蜡
烛珠为凤皇，僧达夺取打坏，亦复不惜。伯父弘叹曰：
‘僧达俊爽，当不减人，然亡吾家者，终此子也。僧虔必
至公，僧绰当以名义见美。或云：僧虔采烛珠为凤皇’”，
弘称其长者云。

《王僧祐传》：“僧祐字引宗，幼聪悟，叔父微抚其首曰：‘儿
神明意，用当不作率尔人’。”

《谢瞻传》：“瞻字宣远，六岁能属文，为《紫石英赞》《果然诗》，
为当时才士叹异。与从叔混、族弟灵运俱有盛名，尝
作《喜霁诗》，灵运写之，混咏之。王弘在坐，以为三绝。”
《魏书序纪》：“始祖子文帝为诸部大人所谗，杀。昭皇帝
讳禄官立，始祖之子也，分国为三部，帝自以一部居
东，在上谷北濡源之西，东接宇文部。以文帝之长子
桓”皇帝讳《猗㐌》，统一部，居代郡之参合陂北。以桓帝
之弟穆皇帝讳《猗卢》，统一部，居定襄之盛乐故城。穆
皇帝天姿英特，勇略过人。昭帝崩后，遂总摄三部，以
为一统。

《临淮王谭传》：“谭子提，提子昌，昌弟孚，字秀和，少有令
誉。后拜冀州刺史，为葛荣所执。兄祐为防城都督，兄
子子礼为录事参军。荣欲先害子礼，孚请先死以赎。
子礼，叩头流血，荣乃舍之。又大集将士，议其死事。孚
兄弟各诬己引过，争相为死。又孟都、潘绍等数百人
皆叩头就法，请活使君。荣曰：‘此魏之诚臣义士也’。凡”
同禁五百人，皆得免。

《门文爱传》：“文爱，汲郡山阳人也。早孤，供养伯父，以孝
谨闻。伯父亡，服未终，伯母又亡。文爱居丧，持服六年，
哀毁骨立。乡人魏中贤等，相与标其孝义。”

《清河王怿传》：“怿弟悦，为性不伦。及怿为元叉所害，悦
了无仇恨之意，乃以桑落酒候伺之，尽其私佞。又大
喜，以悦为侍中太尉。临拜日，就怿子亶求怿服翫之
物。不时称旨，召亶杖之百下。亶居庐未葬，形气羸弱，
暴加威挞，殆至不济。”

《齐郡王简传》：“简字叔亮，高祖常与简俱朝文明太后
于皇信堂，简居帝之右，行家人礼。高祖仁孝，以诸父
零落，存者惟简，每见立以待之，俟坐致敬问起居。”
《卫操传》：“操字德元，代人也。少通侠。晋卫瓘以操为牙
门将，数使于国，颇自结附。始祖崩后，与从子雄来归
国，说桓穆帝招纳晋人。于是晋人附者稍众。桓帝嘉
之”，以为辅相。桓帝崩后，操立碑于大邗城南，以颂功
德。称“桓、穆二帝，心在宸极，辅相二卫，对扬毗翼。操展
文谋，雄奋武烈，承命会议，谘论奋发。”

《刘库仁传》：库仁弟眷，继摄国事。曰：部大人絜佛叛，眷
力不能讨，乃引苻坚并州刺史张蚝击佛，破之。眷又
破贺兰部于善无，又击蠕蠕别帅胏渥于意亲山，破之，获牛羊数十万头。眷第二子罗辰，性机警，有智谋，
谓眷曰：“比来行兵，所向无敌，心腹之疾，愿早图之。”眷
曰：“谁也？”曰：“‘从兄显，忍人也，为乱非旦则夕耳’。眷不以”
为意。其后徙牧于牛川。库仁子显果杀眷而代立。罗
辰奔《太祖》。

《邢峦传》：“峦弟晏，笃于义让。初为南兖州刺史，例得一
子解褐，乃启其孤弟子子慎，年甫十二，而其子已弱
冠矣。后为沧州，复启孤兄子昕为府主簿，而其子并
未从宦，世人以此多之。”

《广平王洛侯传》：洛侯薨，无子，以阳平幽王第五子匡
后之。匡字建扶，性耿介，有气节。高宗器之，谓曰：“叔父
必能仪型社稷，匡辅朕躬，今可改名为匡，以成克终
之美。”

《任城王云传》：云子嵩，字道岳，高祖时自中大夫迁员
外常侍，转步兵校尉。大司马安定王休薨，未及卒哭，
嵩便游田。高祖闻而大怒，诏曰：“嵩不能克己复礼，企
心典宪。大司马薨殂甫尔，便以鹰鹞自娱。有如父之
痛，无犹子之情。损心弃礼，何其太速！便可免官。”
《崔亮传》：亮从父弟光韶，事亲以孝闻。太和二十年，以
光韶为司空行参军，请让从叔和，曰：“臣诚微贱，未登
让品，属逢皇朝，耻无让德。”和亦谦退，辞而不当。高祖
善之，遂以和为广陵王国常侍。寻敕光韶兼秘书郎，
掌校华林御书。

《崔光传》：“光弟敬友，敬友子鸿，字彦鸾。景明三年，诏太
师彭城王勰以下公卿朝士儒学才明者三十人，议
定律令于尚书上省，鸿与光俱在其中，时论荣之。”
《尔朱兆传》：“兆字万仁，荣从子也。少骁猛，善骑射，手格
猛兽，𫏋捷过人。数从荣游猎，至于穷岩绝涧，人所不
能升降者，兆先之。荣以此特加赏爱，任为爪牙。荣曾
送”台使，见二鹿，乃命兆前止授二箭，曰：“可取此鹿供
今食也。”遂停马构火以待之。俄然兆获其一，荣欲矜
夸，使人责兆曰：“何不尽取？”杖之五十。后兆为天柱大
将军，谓人曰：“此是叔父终官，我何敢受？”固辞不拜。兆
果于战斗，每有征伐，常居锋首，当时诸侯伏其材力。
而粗脱少智，无将领之能。荣虽奇其胆决，然每云：“兆
不过将三千骑，多则乱矣。”

《济阴王小新成传》：“小新成子郁，字伏生，袭位死。长子
弼字邕明，刚正有文学，位中散大夫，以世嫡应袭先
爵，为季父尚书仆射丽因于氏亲宠，遂夺弼王爵，横
授同母兄子诞。于是弼绝弃人事，托疾还私第。世宗
征为侍中，弼上表固让，入嵩山以穴为室，布衣蔬食，
卒。建义元年，子晖业诉复王爵。永安三年，追赠尚书”
令、司徒公，谥曰文献。初，弼常梦人谓之曰：“君身不得
传世封，其绍先爵者，君长子绍远也。”弼觉，即语晖、业，
终如其言。

《裴叔业传》：“叔业子蒨之，蒨之子谭性麤险，然孝事诸
叔，尽于子道。国禄岁入，每以分赡，世以此称之。”
《山伟传》：“伟字仲才弟，少亡，伟抚寡训孤，同居二十馀
载，恩义甚笃，不营产业，身亡之后，卖宅营葬，妻子不
免飘泊，士友叹愍之。”

《李琰之传》：琰之字景珍，早有盛名，时人号曰神童。从
父司空冲雅所叹异，每曰：“兴吾宗者，其此儿乎。”恒资
给所须，爱同己子。

《石虎传》：“虎字季龙，勒之从子也。祖曰匐邪，父曰寇觅。
寇觅有七子，虎第四勒父幼而子之，故或谓之为勒
弟也。晋永兴中，与勒相失。永嘉五年，刘琨送勒母王
氏及虎于葛陂，时年十七矣。性残忍，游猎无度，能左
右射，好以弹弹人，军中甚患之。勒白母曰：‘此儿凶暴
无赖，使军人杀之，声名可惜，宜自除也’。王曰：‘快牛为
犊子时。多能破车。为复小，忍勿却之’。”

《慕容廆传》：“德字元明，雅为兄垂所重，入都广固，僭称
尊号，号年建平。女水竭，德闻而恶之，因而寝疾。兄子
超请祈女水，德曰：‘人君之命，岂女水所知’？”超固请，终
不许，立超为太子。德死，超僭立。

《崔敞传》：“敞字公世，弟锺，字公禄，金紫光禄大夫。敞亡
后，锺贪其财物，诬敞息子积等三人非兄之嗣，辞诉
累岁，人士嫉之。尔朱世隆奏除其官，终身不齿。”
《长孙道生传》：“道生，嵩从子也，与嵩俱为三公，当世以
为荣。”

《穆崇传》：“崇子观，观子寿，恭宗监国，寿辅政，自恃位任，
以为人莫己。及遇诸父兄弟有如仆隶，夫妻并坐共
食，而令诸父馂馀。其自矜无礼如此，为时人所鄙笑。”
《刁雍传》：“雍字叔和，父畅，司马德宗右卫将军。初，畅兄
逵以刘裕轻狡薄行，负社钱三万，违时不还，执而征
焉。及裕诛桓元，以嫌故先诛刁氏。雍为畅故吏所匿”，
奔至长安。泰常二年，归国于河、济之间，建牙誓众。刘
裕遣李嵩等讨雍，雍斩之于蒙山。八年，太宗南幸邺，
朝于行观，问：“先闻卿家缚刘裕，于卿亲疏？”雍曰：“是臣
伯父。”太宗笑曰：“刘裕父子当应惮卿。”

《裴骏传》：“骏子修，字元寄。次弟务早丧，修爱育孤侄，同
于己子。及将异居，奴婢田宅，悉推与之，时人以此称焉。”

子询，字敬叔。时本邑中正阙，司徒召询为之。询族叔
昺自陈情愿，询遂让焉，时论善之。

《李冲传》：“冲字思顺。始冲之见私宠也，兄子韶恒有忧
色，虑至倾败。后荣名日显，稍乃自安。”

《杨播传》：“椿子昱，字元晷。尚书令王肃除扬州刺史，出
顿于洛阳东亭，朝贵毕集，诏令诸王送别，昱伯父播
同在饯席。酒酣之后，广阳王嘉、北海王详等与播论
议竞理，播不为之屈。北海顾谓昱曰：‘尊伯性刚，不伏
理，大不如尊使君也’。昱前对曰：‘昱父道隆则从其隆，
道洿则从其洿。伯父刚则不吐，柔亦不茹。一坐叹其’”
能言。肃曰：“非此郎何得申二父之美也！”昱转太尉掾，
奏扬州刺史李崇五车载货，恒州刺史杨钧造银食
器十具，并饷领军元叉。灵太后召叉夫妻，泣而责之，
叉深恨之。昱第六叔舒妻，武昌王和之妹，和即叉之
从祖父。舒早丧，有一男六女。及终丧，而元氏频请别
居。昱父椿乃集亲姻泣而谓曰：“我弟不幸早终，今男
不婚，女未嫁，何匆匆便求离居？”不听，遂怀憾焉。神龟
二年，瀛洲民刘宣明谋反，事觉逃窜。叉乃使和及元
氏诬告昱藏隐宣明，云“父定州刺史椿、叔华州刺史
津，并送甲仗三百具，谋图不逞。”叉又构成其事，乃遣
左右御仗五百人夜围昱宅而收之，并无所获。灵太
后问其状，昱具对元氏构衅之端，言至哀切。太后乃
解昱缚，和及元氏并处死刑，而叉相左右。和直免官，
元氏卒亦不坐。

《吐谷浑传》树洛千立，自号车骑将军。树洛千死，弟阿
豺立。阿豺临死，召诸子弟告之曰：“先公车骑舍其子
虔，以大业属吾。吾岂敢忘先公之举，而私于纬代，其
以慕璝继事。”言终而死。兄子慕璝立。
《崔挺传》：挺长子孝芬，字恭梓。叔振既亡之后，孝芬等
奉承叔母李氏，若事所生。旦夕温凊，出入启觐，家事
巨细，一以咨决。每兄弟出行，有获财物，尺寸以上，皆
内李氏之库，四时分赉，李自裁之。如此二十馀岁，抚
从弟宣伯子朗，如同气焉。

《三十国春秋》·燕金紫光禄大夫高平公平歆初，歆伯
父光禄大夫熙拊歆首而告之曰：“汝仪容伟茂，志节
果毅，当有佐命之功，显吾门者，必汝也。